Dilecto et amabile mihi genero meo nomine Sisfredo et filia mea nomine Ragemburga, ego enim, in Dei nomine, Arhintrudis femina, genitrix tua, jugalus meus Gonbertus in consentiente, pro amore et bona volencia vestra, que circa vos abemus, et merito servitutis vestro, donamus nos vobis aliquit de res nostras, juris nostri, qui sunt sitas ipsas res in pago Lucdunense, in agro Candietensi, in villa Jariaco: unus curtilus dominicatus; terminat cum manso et vinea ad mane terra cum vinea Johanno vel suis infantibus, a medium die silva ipsius Johanno cum suos infantes, ad sero via publica, a cercio terra et vinea Sisfredo, et subjungit vinea ipsio Arhintrudane donatrice; et donamus vobis sexta porcione de bosco qui de parte genitori meo Vanavoldo mihi legibus obvenit, qui terminat a mane via publica, et silva ad eres Luponi condam, a medium die silva Sancti Esteffani de Illissiago villa, ad sero via publica, a sercio rigo volvente: infra istas fines et terminaciones, jam dicto curtilo cum vinea vel suprapositum, una cum arboribus et solum terre, totum ad integrum vobis donamus, et de ipsa porcione de illo bosco qui ad ipso curtilo aspicit, similiter vobis donamus; et reservo in ipsa villa Jariaco, extra ista incartacione, alia vinea qui infra vinea ista insunt; et de alio bosco ultra Alsendiam determinato, de illa quam genitor meus jam dictus Vinavoldus mihi ereditavit de la sua sexta porcione, pariter vobis donamus; quarta vero facilia reservamus; et faciatis exinde de ista omnia incartacione, sicut superius insertum est, quitquit volueritis, tam vos quam heredes vestri liberam et firmissimam in omnibus, in Dei nomen, abeatis potestatem faciendi, distribuendi, vendendi, donandi, seu liceat commutandi. Et si quis vero, si nos ipsi, aut ullus de eredibus nostris, aut ullus omo, qui contra anc donacionem factam venire, dicere, facere aut calumpniare aut inrumpere presumpserit, non vindicet, set insuper sit vobis vestrisque eredibus culpabilis, et impleturus cum fisco tantum et alium tantum quantum ipsas res eo tempore melioratas valuerunt; inantæa donacio ista firma permaneat, cum stipulatione subnixa. S. Arhintrudane, S. Gonberto in consentiente, qui donacione ista fieri et firmare in presente rogaverunt. S. Teudosio. S. Arico. S. Leutfredo. S. Remigio. S. Bernardo. S. Altemanno. S. Arnulfo. S. Audacro. S. Leutbranno. Ego Guinigis rogatus donacione ista scripsi, datavi die lunis, in mense agusto, in anno VIII regnante Ludvici inperatoris.